PIRELY/3003/2017

**Liittymisanomus Ikaalisten reitin vesienhoidon neuvottelukuntaan**

**Allekirjoitukset**

Me allekirjoittaneet anomme Ikaalisten reitin vesienhoidon neuvottelukunnan jäseniksi ja samalla hyväksymme liitteenä olevan yhteistyösopimuksen.

Organisaatio: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Edustajat:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nimi (varsinainen jäsen) sähköposti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nimi (varajäsen) sähköposti

aika:\_\_\_\_\_\_\_\_\_\_\_\_\_\_\_\_\_\_\_\_ aika:\_\_\_\_\_\_\_\_\_\_\_\_\_\_\_\_\_\_\_\_

paikka: \_\_\_\_\_\_\_\_\_\_\_\_\_\_\_\_\_\_ paikka:\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nimenkirjoitusoikeuden omaavan allekirjoitus nimenkirjoitusoikeuden omaavan allekirjoitus

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nimenselvennys ja asema nimenselvennys ja asema

12.12.2018

**Liite 1: Yhteistyösopimus**

**IKAALISTEN REITIN VESIENHOIDON N E U V O T T E L U K U N T A**

**1. Neuvottelukunnan tarkoitus ja tehtävät**

Neuvottelukunnan tarkoituksena on toimia pysyvänä neuvoa antavana yhteistyöelimenä ja verkostona Ikaalisten reitin alueen kuntien, ELY-keskuksien (Elinkeino-, liikenne- ja ympäristökeskuksien), maakunnan liittojen, vesistön eri käyttäjäryhmien, muiden sidosryhmien ja viranomaistahojen välillä käsiteltäessä kokonaisuutena vesistöä ja sen valuma-alueella tehtäviä vesistöön vaikuttavia toimenpiteitä.

Neuvottelukunnan tavoitteena on vesienhoidon tavoitteiden ja ympäristönsuojelun edistäminen sekä elinkeinoelämän ja ympäristönsuojelun yhteistyön kehittäminen sekä yhteensovittaminen Ikaalisten reitin vesistöalueella.

Neuvottelukunta käsittelee Ikaalisten reitin alueen pintavesiin liittyviä kysymyksiä ja reitin valuma-alueella tehtäviä ympäristöön vaikuttavia toimenpiteitä kokonaisuutena ja kiinteässä yhteistyössä vesistön ja kalatalouden eri käyttäjäryhmien, kuntien, maakuntien, ympäristöviranomaisten ja muiden toimijoiden kanssa.

**Neuvottelukunnan tehtäviin kuuluu:**

* Ikaalisten reitin alueen pintavesiin kohdistuvien tarpeiden, tavoitteiden, epäkohtien ja mahdollisuuksien kartoittaminen ja esiintuominen,
* elinkeinoelämän ja vesiensuojelun yhteistyön edistäminen,
* alueen vesieliöstön, luontoarvojen ja kulttuurimaiseman vaaliminen,
* ilmastonmuutokseen sopeutumisen ja tulvariskien hallinnan edistäminen
* tutkimus- ja suunnittelutehtävien tarpeiden tunnistaminen, ohjaaminen ja seuraaminen,
* valmistuneiden tutkimusten ja suunnitelmien käsittely ja seuranta sekä tarpeellisten ratkaisujen löytäminen,
* ympäristöön kohdistuvien toimenpiteiden seuraaminen,
* vesienhoidon edistäminen toimimalla vuorovaikutuksessa vesipuitedirektiivin mukaisen yhteistyöryhmän kanssa sekä
* ympäristöasioista tiedottaminen ja tutkimustiedon jakaminen.

**2. Neuvottelukunnan työskentely**

Ikaalisten reitin vesienhoidon neuvottelukunta kokoontuu pääsääntöisesti kerran vuodessa Pirkanmaan ELY-keskuksen kutsusta ja tarvittaessa useamminkin, mikäli työryhmän enemmistö sitä toivoo. Työryhmä on ELY-keskuksen esittämä ryhmä eri organisaatioista. Neuvottelukunta valitsee vuosittain itselleen puheenjohtajan jäsenistään. Pirkanmaan ELY-keskus toimii sihteerin ja esittelijän tehtävissä sekä asiantuntijatehtävissä sen mukaan, kun käsiteltävät asiat vaativat.

Neuvottelukunnassa toimii työryhmä, joka ottaa vastaan jäsenistön ehdotuksia esityslistalle nostettavista asioista sekä kokoustarpeesta. Työryhmä valmistelee kokoukset. Neuvottelukunta voi myös perustaa tilapäisiä yhteistyöelimiä mm. yksityiskohtaisempaa suunnittelua varten.

Neuvottelukunnan kokouskutsu ja -materiaali lähetetään neuvottelukunnan jäsenille ja annetaan tiedoksi kuntien ympäristöviranhaltijoille sekä tiedotusvälineille ELY-keskuksen toimesta.

Neuvottelukunnassa asiat ratkaistaan pääosin keskustelemalla ja vain poikkeustapauksissa äänestämällä. Mahdollisissa päätöstilanteissa läsnäolijoiden enemmistön kanta ratkaisee, mikäli äänestystulos on tasan, niin puheenjohtajan ääni ratkaisee.

**3. Neuvottelukunnan kokoonpano**

Ikaalisten reitin neuvottelukuntaan kuuluvat ainakin seuraavat tahot:

* **maakuntaliitot (1 edustaja ja varaedustaja/maakuntaliitto)**
* **kunnat (1 edustaja ja varaedustaja/kunta)**
* **muut viranomaiset (1 edustaja ja varaedustaja/viranomainen)**
* **muut tahot (1 edustaja ja varaedustaja/taho)**

**Neuvottelukunta voi kokouksessaan hyväksyä työryhmän esityksestä uusia jäseniä, kuten yhteisöjä, joilla on kiinnostusta edistää vesienhoitoa ja -suojelua, tutkimusta ja vesistökunnostusta kirjallisten hakemusten perusteella. Liittyvän jäsenen/jäsenten tulee hyväksyä neuvottelukunnan yhteistyösopimus.** Neuvottelukunnan kokoukseen voidaan kutsua asiantuntijoita, joilla ei ole puhe- tai päätösoikeutta. Yksityishenkilöt liittyvät neuvottelukuntaan taustaorganisaationsa esim. yhdistyksien, yhteisöjen sekä osakaskuntien kautta.

Neuvottelukunnasta voi erota ilmoittamalla siitä kirjallisesti työryhmälle.

**4. Neuvottelukunnan jäsenten henkilötietojen käsittely**

Neuvottelukunta kerää jäsentensä ja varajäsentensä yhteystiedot neuvottelukunnan toiminnan ja tarkoituksen toteuttamista varten. Tietojen käsittelyssä noudatetaan EU:n yleisen tietosuoja-asetuksen vaatimuksia sekä kansallisen lainsäädännön vaatimuksia. Tietosuojarekisteri on luettavissa: <https://wordpress.com/page/ikaalistenreitti.com/2>

**5. Yhteistyösopimuksen hyväksyminen**

Tämä yhteistyösopimus tuli kaikkia osapuolia sitovaksi, kun Pirkanmaan ELY-keskus allekirjoittaa sopimuksen Ikaalisten reitin vesienhoidon neuvottelukunnan perustamiskokouksessa 12.12.2018.